গতবারের তুলনায় এ বার ইলিশের জোগান কিছুটা কম। এর সবচেয়ে বড় কারণ, বাংলাদেশ এখনও রফতানিতে নিষেধাজ্ঞা তোলেনি। তাই ঘরের স্বল্প পরিমাণ ইলিশ দিয়ে চাহিদা মেটাতে হচ্ছে। রায়দীঘি থেকে আসা ৭০০-৭৫০ গ্রাম ওজনের ইলিশ খুচরো বাজারে বিক্রি হচ্ছে ৮০০ টাকায়। দীঘা ফিশারমেন অ্যান্ড ফিশ ট্রেডার্স অ্যাসোসিয়েশনের সাধারণ সম্পাদক শ্যামসুন্দর দাস জানান, স্থানীয় বাজারে ইলিশ মাছের দাম আরও কমবে যদি জোগান বাড়ে। গতবারও এ সময় ৩০-৪০ টন মাছ আসন সমুদ্র থেকে। এ বার আসছে ২০ টন। পাইকারি বাজারে ৪০০ থেকে ৬০০ গ্রাম ওজনের মাছ বিক্রি হয়েছে ৩০০-৩৫০ টাকায়। ৬০০ গ্রামের ওপর হলে তার দাম অন্তত ৮০০ টাকা। খুচরো বাজারে আর একটু বেশি হবে।